### Beslutning

Godkendt.

### Sagsfremstilling

## Resume og sagens baggrund

På vegne af ejeren af erhvervsareal knyttet til [adresse], anmodes kommunen om at tilvejebringe et plangrundlag for etablering af anlæg til CO2 fangst og lastvognsterminal, herunder biogastankstation. Arealet er omfattet af kommuneplanramme [adresse], der fastlægger området som erhvervsområde til blandt andet energiproduktion og energiformål. Anvendelsen af arealet vil forudsætte et nyt plangrundlag med lokalplan for området. Sagen lægger op til, at udvalget beslutter, hvorvidt planprocessen skal igangsættes.

## Indstillinger

Chefen for Plan, Byg og Miljø indstiller, at planarbejdet igangsættes ved, at der afsøges mulighed for planlægning af flere anlæg, med henblik på at udarbejde lokalplan for erhvervsområde, jf. bilag 1.

## Behandling

Teknik- og Miljøudvalget.

## Sagsfremstilling

Som del af Folketingets strategi for at nå klimalovens mål om at reducere [adresse] CO2 udledning med 70% i 2030 i forhold til 1990, samt at Berit Dam har vundet statens udbud for CO2-fangst, ønskes der etableret energiinstallationer på et areal indenfor Asnæsværkets område, der kan medvirke til at klimaloves mål og udbuddets betingelse om CO2-fangst fra starten af 2025 kan imødekommes. Det er et væsentligt mål i kommunens klimahandlingsplan, at der etableres CO2-fangst i Kalundborg.

Administrationen er derfor i dialog med ejer af areal beliggende inden for Asnæsværkets område på dele af matr.nr. 1cd, [adresse]. [adresse] på [adresse] 16. Arealet er på ca. 50.000 m2.

Bettina Iversen ønsker, at arealet lokalplanlægges under hensyntagen til den eksisterende kommuneplanramme [adresse], der bestemmer, at arealet er udlagt til: ”Tungere erhverv til industri- og produktionsvirksomhed med bl.a. havneanlæg, test- og demonstrationsanlæg, energiproduktion og energiformål herunder anlæg til produktion af biogas og bioethanol mv., herunder tilhørende faciliteter. Desuden tankanlæg, transport- og servicevirksomhed og lign.”

Bettina Iversen ønsker, at der på arealet etableres CO2-fangstanlæg, desuden lastvognsterminal og biogastankstation. Anlæggenes placering fremgår af bilag 1.

CO2-fangstanlægget vil blive knyttet til Asnæsværkets biomassefyrede blok (ASV6). Anlægget vil kunne opfange ca. 39 tons/CO2 i timen, svarende til ca. 280.000 tons/året. CO2-fangstanlægget vil bestå af tre CO2 bygninger placeret syd for ASV6. Anlæggene får en højde på op til 44 meter.

Frans Laursen og biogastankstationen vil samlet bidrage til at reducere CO2 aftrykket for den tunge lastvognstransport, herunder transport til [adresse]. Transportanlægget og tankstationen etableres vest for CO2 fangstanlægget jf. bilag 1.

Arealet er delvis bevokset med større træer der indgår som en del af det Grønne Danmarkskort. I nogle af træerne kan der være en bestand af flagermus. I givet fald der forefindes flagmus, da indebærer anvendelsen af arealet, at bygninger mv. skal placeres på en sådan måde at det ikke vil forstyrre flagmusene. Sker der fældning af træer, da skal der ske en etablering af træer til en tilsvarende biofauna andet sted.

*Administrationen anbefaler*I den kommende planlægning vil administrationen bl.a. være optaget af hvordan det sikres at biofauna og træer ikke berøres af etableringen af anlæggene og hvordan det løses i forhold til det Grønne Danmarkskort. Desuden er der særlig opmærksomhed om sikkerhedsafstand til nærved liggende energiproducerende anlæg.

## Økonomiske konsekvenser

Ingen.